Төсөл

**МОНГОЛ УЛСЫН ХУУЛЬ**

2015 оны ... дугаар Улаанбаатар

сарын ...-ны өдөр хот

**ШҮҮХИЙН ИРГЭДИЙН ТӨЛӨӨЛӨГЧИЙН ЭРХ ЗҮЙН БАЙДЛЫН**

**ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Шүүхийн иргэдийн төлөөлөгчийн эрх зүйн байдлын тухай хуульд доор дурдсан агуулгатай дараах хэсэг, заалт нэмсүгэй:

**1/ 3 дугаар зүйлийн 3.3.3, 3.3.4 дэх заалт:**

“3.3.3.Шүүх хуралдаан даргалагчийн зөвшөөрлөөр шүүгдэгч, зохигч, хэргийн оролцогч, тэдгээрийн төлөөлөгч буюу өмгөөлөгч, прокурор, гэрч, шинжээчид асуулт тавих;

3.3.4.Хэргийн үйл баримтад үнэлэлт өгч, шүүгдэгч, зохигч, хэргийн оролцогчийн гэм буруутай эсэх талаар бичгээр дүгнэлт гаргах.”

**2/ 3 дугаар зүйлийн 3.6-3.9 дэх хэсэг:**

“3.6.Эрүүл мэндийн болон хүндэтгэн үзэх шалтгааны улмаас энэ хуулийн 3.3.4-т заасны дагуу бичгээр гаргах боломжгүй бол энэ тухай шүүх хуралдааны тэмдэглэлд тэмдэглүүлж, амаар дүгнэлт гаргаж болно.

3.7.Энэ хуулийн 3.3.4-т заасан дүгнэлтээ иргэдийн төлөөлөгч шүүх хуралдаанд уншиж сонсгоно.

3.8.Иргэдийн төлөөлөгчийн дүгнэлтийн агуулгыг шийдвэр, шийтгэх, цагаатгах, шүүхийн тогтоолын тодорхойлох хэсэгт заана.

3.9.Шүүх бүрэлдэхүүн иргэдийн төлөөлөгчийн дүгнэлтийг хэрхэн үнэлж дүгнэснээ шийдвэрийн үндэслэх хэсэгт, шийтгэх, цагаатгах, шүүхийн тогтоолын тодорхойлох хэсэгт тусгана.”

**3/ 7 дугаар зүйлийн 7.5 дахь хэсэг:**

“7.5.Шүүхийн ерөнхий зөвлөл иргэдийн төлөөлөгчийн нөлөөллийн мэдүүлгийн загварыг батална."

**4/ 10 дугаар зүйлийн 10.1.1-10.1.4 дэх заалт:**

“10.1.1.урьд нь уг хэргийг хянан шийдвэрлэх ажиллагаанд зохигч, гуравдагч этгээд, тэдгээрийн төлөөлөгч буюу өмгөөлөгч, эвлэрүүлэн зуучлагч, шүүх хуралдааны нарийн бичгийн дарга, гэрч, хохирогч, иргэний нэхэмжлэгч, иргэний хариуцагч, шинжээч, орчуулагч, хэлмэрчийн хувиар оролцсон;

10.1.2.уг хэргийн болон шүүх хуралдааны оролцогчийн гэр бүл, төрөл, садан бол;

10.1.3.хэргийн оролцогчтой хувийн харилцаатай, түүнчлэн уг хэрэгт шударгаар дүгнэлт гаргаж чадах эсэх талаар үндэслэл бүхий эргэлзээ байвал;

10.1.4.ашиг сонирхлын зөрчил үүсэж болзошгүй нөхцөл байдал бий болсон бол.”

**5/ 10 дугаар зүйлийн 10.2-10.5 дахь хэсэг:**

“10.2.Энэ хуулийн 10.1-д зааснаас бусад үндэслэлээр иргэдийн төлөөлөгчийг татгалзаж үл болно.

10.3.Иргэдийн төлөөлөгчийг татгалзан гаргах тухай хүсэлтийг хэрэг маргааны оролцогч, зохигч, гуравдагч этгээд, тэдгээрийн төлөөлөгч, өмгөөлөгч, шинжээч гаргаж болно.

10.4.Иргэдийн төлөөлөгчийг татгалзан гаргах тухай хүсэлтийг хэргийг хэлэлцэж байгаа шүүх бүрэлдэхүүн зөвлөлдөх тасалгаанд хэлэлцэж, тогтоол гаргаж шийдвэрлэнэ. Шүүх бүрэлдэхүүн шаардлагатай гэж үзвэл хэргийн оролцогчийн санал, түүнчлэн татгалзан гаргагдаж байгаа этгээд хүсвэл түүний тайлбарыг сонсоно.

10.5.Шүүх хуралдаанд оролцох иргэдийн төлөөлөгчийн олонхыг татгалзсан бол шүүх хуралдааныг хойшлуулна.”

**6/ 12 дугаар зүйлийн 12.4-12.7 дахь хэсэг:**

“12.4.Иргэдийн төлөөлөгч нар санал, дүгнэлтээ гаргахдаа тусгай танхимд зөвлөлдөж болно. Иргэдийн төлөөлөгч санал нэгтэйгээр дүгнэлт гаргасан бол саналаа нэгтгэнэ.

12.5.Иргэдийн төлөөлөгчид санал зөрсөн тохиолдолд саналаа тус тусдаа гаргаж болно.

12.6.Иргэдийн төлөөлөгчийн дүгнэлт гарын үсэг зурснаар баталгаажна.

12.7.Иргэдийн төлөөлөгч дүгнэлт гаргахаас болон дүгнэлтэнд гарын үсэг зурахаас татгалзах эрхгүй.”

**7/ 14 дүгээр зүйлийн 14.4 дэх хэсэг:**

“14.4.Нутгийн захиргааны байгууллага энэ хуулийн 9.3-т заасны дагуу сонгогдсон иргэдийн төлөөлөгчийг шүүх хуралдаанд оролцуулах нөхцлийг бүрдүүлэхэд дэмжлэг үзүүлнэ.“

**8/ 16 дугаар зүйлийн 16.3 дахь хэсэг:**

“16.3.Энэ хуулийн 3.9.3, 10.1-д заасныг зөрчсөн иргэдийн төлөөлөгчийг нэг сарын хөдөлмөрийн хөлсний доод хэмжээг хоёроос тав дахин нэмэгдүүлсэнтэй тэнцэх хэмжээний төгрөгөөр торгоно.”

**2 дугаар зүйл.**Шүүхийн иргэдийн төлөөлөгчийн эрх зүйн байдлын тухай хуулийн12 дугаар зүйлийн гарчигийн “иргэдийн төлөөлөгч” гэсний дараа “шүүх хуралдаанд” гэж,12 дугаар зүйлийн 12.1 дэх хэсгийн “хянан шийдвэрлэх” гэсний дараа, “шүүх хуралдаанд” гэж нэмсүгэй.

**3 дугаар зүйл.**Шүүхийн иргэдийн төлөөлөгчийн эрх зүйн байдлын тухай хуулийн дараах хэсэг, заалтыг доор дурдсанаар өөрчлөн найруулсугай:

**1/ 1 дүгээр зүйлийн 1.1 дэх хэсэг:**

“1.1.Шүүн таслах ажиллагаанд олон нийтийн хяналт тавих тогтолцоог бий болгох зорилгоор шүүх хуралдаанд иргэдийн төлөөлөгчийг оролцуулах, түүнтэй холбоотой харилцааг энэ хуулиар зохицуулна.”

**2/ 3 дугаар зүйлийн 3.3.1 дэх заалт:**

“3.3.1.шүүх хуралдааны тов мэдсэнээс хойш шүүх хуралдаан болох хүртэлх хугацаанд хэргийн материалтай танилцах, түүнээс тэмдэглэл хийх;

3.3.2.шүүх хуралдааны үед шүүгчийн зөвшөөрлөөр тодруулах асуулт тавих замаар нотлох баримт шинжлэхэд оролцох;”

**3/ 8 дугаар зүйлийн 8.2 дахь хэсэг:**

“8.2.Шүүхийн тамгын газраас нутгийн захиргааны байгууллагатай хамтран гаргасан иргэдийн төлөөлөгчийн нэрсийн нэгдсэн жагсаалтыг шүүхийн тамгын газрын дарга батална.”

**4/ 9 дүгээр зүйлийн 9.3 дахь хэсэг:**

“9.3.Шүүх хуралдааны тов зарлагдмагц энэ хуулийн 13.1-д заасан мэдээллийн санд нэр нь орсон шүүх хуралдаанд орох гурав хүртэл, нөөцөд гурав хүртэл иргэдийн төлөөлөгчийг шүүх хуралдаан тус бүрд сугалаагаар хуваарилна.”

**5/ 10 дугаар зүйлийн 10.1 дэх хэсэг:**

“10.1.Иргэдийн төлөөлөгч дараах үндэслэл байвал шүүх хуралдаанаас татгалзан гарах үүрэгтэй:”

**6/ 12 дугаар зүйлийн 12.2 дахь хэсэг:**

“12.2.Энэ хуулийн 9.3-т заасан шүүх хуралдаанд оролцохоор сонгогдсон иргэдийн төлөөлөгч шүүх хуралдаанд оролцох боломжгүй бол нөөцөд байгаа иргэдийн төлөөлөгчдөөс сонгож шүүх хуралдаанд оруулна.”

**7/ 14 дүгээр зүйлийн 14.3 дахь хэсэг:**

“14.3.Иргэдийн төлөөлөгчийн үйл ажиллагааг явуулахад шаардлагатай зардлыг тухайн шүүхийн төсөвт тусгана.”

**4 дүгээр зүйл.**Шүүхийн иргэдийн төлөөлөгчийн эрх зүйн байдлын тухай хуулийн 3 дугаар зүйлийн 3.4 дэх хэсгийн “шийдвэрлэхээ” гэснийг “дүгнэлт гаргахаа” гэж, 5 дугаар зүйлийн 5.1.6 дахь заалтын “нэг жилийн” гэснийг “гурван сарын” гэж, 9 дүгээр зүйлийн 9.1 дэх хэсгийн “8.6” гэснийг “13.1” гэж, 9 дүгээр зүйлийн 9.2 дахь хэсгийн “8.6-д заасан нэрсийн жагсаалтаас долоо хоног тутам 10-15” гэснийг **“**8.2-т заасан нэрсийн жагсаалтаас долоо хоног тутам 10-30” гэж, дөрөвдүгээр бүлгийн гарчигийн “шүүн таслах ажиллагаанд” гэснийг “шүүх хуралдаанд” гэж, 5.1.4 дэх хэсгийн “эрүүгийн байцаан шийтгэх болон иргэний хэрэг хянан шийдвэрлэх, захиргааны хэрэг” гэснийг “тухайн шүүхэд хянагдаж байгаа хэрэг, маргааны” гэж, 12 дугаар зүйлийн 12.1 дэх хэсгийн “нэг” гэснийг “гурав хүртэл”, гэж, 15 дугаар зүйлийн 15.1 дэх хэсгийн “хөлсийг” гэснийг “хөлс, зардлыг” гэж, 16 дугаар зүйлийн 16.1 дэх хэсгийн “хоёроос тав” гэснийг “нэгээс гурав”, 16.2 дахь хэсгийн “гурваас дөрөв” гэснийг “хоёроос дөрөв” гэж тус тус өөрчилсүгэй.

**5 дугаар зүйл.** Шүүхийн иргэдийн төлөөлөгчийн эрх зүйн байдлын тухай хуулийн 3 дугаар зүйлийн 3.4 дэх хэсгийн “хэрэг, маргааныг”, 7 дугаар зүйлийн 7.2 дахь хэсгийн “Шүүгчийн эрх зүйн байдлын тухай хуулийн 3.1.2-т заасан”, 8 дугаар зүйлийн 8.1 дэх хэсгийн “, иргэдийн төлөөлөгчийг сургалтад хамруулах нэгдсэн төлөвлөгөөг тус тус” гэснийг хассугай.

**6 дугаар зүйл.** Шүүхийн иргэдийн төлөөлөгчийн эрх зүйн байдлын тухай хуулийн 4.1.7, 8.6, 11.3, 14.2 дахь хэсгийг хүчингүй болсонд тооцсугай.

**7 дугаар зүйл.** Энэ хуулийг 2015 оны ... дүгээр сарын ...-ний өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2015 оны ... дугаар Улаанбаатар

сарын ...-ны өдөр хот

**ЭРҮҮГИЙН БАЙЦААН ШИЙТГЭХ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл**. Эрүүгийн байцаан шийтгэх хуулийн 34 дүгээр зүйлд доор дурдсан агуулгатай дараах хэсэг нэмсүгэй:

**1/ 34 дүгээр зүйлийн 34.4, 34.5 дахь хэсэг:**

“34.4. Энэ хуулийн 34.2-т заасны дагуу шүүх хуралдаанд оролцох иргэдийн төлөөлөгч нь Шүүхийн иргэдийн төлөөлөгчийн эрх зүйн байдлын тухай хуулийн 3 дугаар зүйлд заасан бусад бүрэн эрхийг хэрэгжүүлнэ.

34.5. Шүүх хуралдаанд оролцох иргэдийн төлөөлөгчтэй холбоотой бусад харилцааг Шүүхийн иргэдийн төлөөлөгчийн эрх зүйн байдлын тухай хуулиар зохицуулна.”

**2 дугаар зүйл**. Эрүүгийн байцаан шийтгэх хуулийн 296 дугаар зүйлийн 296.1 дэх хэсгийн “шалтгааныг” гэсний дараа "болон иргэдийн төлөөлөгчийн саналын агуулга, түүнийг шүүх бүрэлдэхүүн хэрхэн үнэлж байгааг" гэж нэмсүгэй.”

**3 дугаар зүйл.** Энэ хуулийг 2015 оны ... дүгээр сарын ...-ний өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2015 оны ... дугаар Улаанбаатар

сарын ...-ны өдөр хот

**ИРГЭНИЙ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Иргэний хэрэг шүүхэд хянан шийдвэрлэх тухай хуулийн 79 дүгээр зүйлийн 79.1 дэх хэсгийн “Шүүхийн тухай” гэсний дараа “, Шүүхийн иргэдийн төлөөлөгчийн эрх зүйн байдлын тухай” гэж, 118 дугаар зүйлийн 118.3 дахь хэсгийн “…төлөөлөгчийн тайлбарын” гэсний дараа "болон иргэдийн төлөөлөгчийн дүгнэлтийн" гэж, мөн зүйлийн 118.4 дэх хэсгийн “…түүнийг” гэсний дараа “болон шүүхийн иргэдийн төлөөлөгчийн дүгнэлтийг“ гэж тус тус нэмсүгэй.

**2 дугаар зүйл.** Иргэний хэрэг шүүхэд хянан шийдвэрлэх тухай хуулийн 79 дүгээр зүйлийн 79.2 дахь хэсгийг хүчингүй болсонд тооцсугай.

**3 дугаар зүйл.** Энэ хуулийг 2015 оны .. дүгээр сарын ...-ний өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2015 оны ... дугаар Улаанбаатар

сарын ...-ны өдөр хот

**ЗАХИРГААНЫ ХЭРЭГ ХЯНАН ШИЙДВЭРЛЭХ ТУХАЙ** **ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Захиргааны хэрэг хянан шийдвэрлэх тухай хуулийн 2 дугаар зүйлийн 2.1 дэх хэсгийн “Хуульчийн эрх зүйн байдлын тухай” гэсний дараа “, Шүүхийн иргэдийн төлөөлөгчийн эрх зүйн байдлын тухай” гэж, мөн хуулийн 51 дүгээр зүйлийн 51.1 дэх хэсгийн “шүүхийн тухай” гэсний дараа “, Шүүхийн иргэдийн төлөөлөгчийн эрх зүйн байдлын тухай” гэж тус тус нэмсүгэй.

**2 дугаар зүйл.** Захиргааны хэрэг шүүхэд хянан шийдвэрлэх тухай хуулийн 72 дугаар зүйлийн 72.4 дэх хэсгийн “…баримтыг” гэснийг “, баримт, иргэдийн төлөөлөгчийн дүгнэлтийг” гэж тус тус өөрчилсүгэй.

**3 дугаар зүйл.** Захиргааны хэрэг шүүхэд хянан шийдвэрлэх тухай хуулийн51 дүгээр зүйлийн 51.3 дахь хэсгийн “Энэ хуулийн 51.2-т заасны дагуу томилогдсон” гэснийг хассугай.

**4 дүгээр зүйл.** Захиргааны хэрэг хянан шийдвэрлэх тухай хуулийн 51 дүгээр зүйлийн 51.2 дахь хэсгийг хүчингүй болсонд тооцсугай.

**5 дугаар зүйл.** Энэ хуулийг 2015 оны .. дүгээр сарын ...-ний өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2015 оны ... дугаар Улаанбаатар

сарын ...-ны өдөр хот

**ШҮҮГЧИЙН ЭРХ ЗҮЙН БАЙДЛЫН ТУХАЙ** **ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Шүүгчийн эрх зүйн байдлын тухай хуулийн 3 дугаар зүйлийн 3.1.2 дахь заалтын “шүүх бүрэлдэхүүнд” гэснийг “шүүх бүрэлдэхүүн, иргэдийн төлөөлөгчид” гэж өөрчилсүгэй.

**2 дугаар зүйл.** Энэ хуулийг 2015 оны .. дүгээр сарын ...-ний өдрөөс эхлэн дагаж мөрдөнө.

ГАРЫН ҮСЭГ